*****

ΚΑΝΟΝΙΣΜΟΣ (ΕΟΚ) αριθ. 1220/84 ΤΗΣ ΕΠΙΤΡΟΠΗΣ

της 30ής Απριλίου 1984

για την κατάταξη εμπορευμάτων στις διακρίσεις 70.14 Α Ι και 70.19 Α Ι α) του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,

Εκτιμώντας:

ότι, για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικές με τη δασμολογική κατάταξη των ακολούθων εμπορευμάτων:

1. Ροζέτα εξ υάλου («strass») άχρους, σχήματος οκταγώνου (διάμετρος: 14 χιλιοστά περίπου) λελαξευμένη και εστιλβωμένη δια μηχανής, εμφανίζουσα πολλές έδρες επί αμφοτέρων των πλευρών, με διαμπερή διάτρηση σε δύο σημεία τα οποία είναι συμμετρικά και ευρισκόμενα εγγύς του άκρου. Αυτή η ροζέτα συναρμολογείται συνήθως επί ηλεκτρικών φωτιστικών συσκευών.

2. Πρίσμα εξ υάλου δια πολυελαίους («strass») άχρουν, ωοειδούς σχήματος (π.χ. 50 x 29 χιλιοστά, περίπου) λελαξευμένον και εστιλβωμένον δια μηχανής, εμφανίζον πολλές έδρες επί αμφοτέρων των πλευρών, με διαμπερή διάτρηση πλησίον της κορυφής. Αυτό το πρίσμα συναρμολογείται συνήθως επί ηλεκτρικών φωτιστικών συσκευών.

3. Σφαίρα εξ υάλου («strass») άχρους (διάμετρος: 30 χιλιοστά, περίπου) λελαξευμένη και εστιλβωμένη δια μηχανής, εμφανίζουσα πολλές έδρες, εφοδιασμένη με ένα μικρό μεταλλικό άγκιστρο συνδέσεως. Η σφαίρα αυτή συναρμολογείται συνήθως επί ηλεκτρικών φωτιστικών συσκευών.

4. Χάνδρα εξ υάλου («strass») άχρους (διάμετρος: 10 χιλιοστά περίπου), λελαξευμένη και εστιλβωμένη δια μηχανής, εμφανίζουσα πολλές έδρες, φέρουσα διαμπερή διάτρηση κατά τον κεντρικό άξονά της. Η χάνδρα αυτή χρησιμοποιείται συνήθως για την κατασκευή κοσμημάτων και μικροκαλλιτεχνημάτων·

ότι το Κοινό Δασμολόγιο που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (3), αναφέρει στην κλάση 70.14 τα υάλινα είδη φωτισμού, σηματοδοτήσεως και κοινής οπτικής, και στην κλάση 70.19, μεταξύ άλλων, τις χάνδρες εξ υάλου και τα παρόμοια είδη μικροϋαλικών· ότι για την κατάταξη των εν λόγω προϊόντων οι αναφερθείσες κλάσεις δύνανται να εξετασθούν·

ότι τα είδη που περιλαμβάνονται στα σημεία 1, 2 και 3, ως εκ της φύσεώς των (άχρους ύαλος) και της εμφανίσεώς των (ειδικό σχήμα, διάτρηση επιτρέπουσα την εφαρμογή αγκίστρων), έχουν σχεδιασθεί για να χρησιμοποιηθούν, κυρίως, στην κατασκευή ηλεκτρικών φωτιστικών συσκευών, ενώ η ενδεχόμενη χρησιμοποίησή τους για την κατασκευή απομιμήσεων κοσμημάτων είναι δευτερεύουσα · ότι το είδος που περιλαμβάνεται στο σημείο 4 είναι μια χάνδρα του τύπου εκείνων που περιγράφονται στις επεξηγηματικές σημειώσεις της ονοματολογίας του Συμβουλίου Τελωνειακής Συνεργασίας, κλάση 70.19·

ότι, κατά συνέπεια, τα είδη που περιλαμβάνονται στα σημεία 1, 2 και 3 δεν δύνανται να καταταγούν στην κλάση 70.19, αλλά κατατάσσονται στην κλάση 70.14 (διάκριση 70.14 Α Ι του Κοινού Δασμολογίου) και αντίστοιχα ότι το είδος το οποίο περιλαμβάνεται στο σημείο 4 δεν δύναται να περιληφθεί στην κλάση 70.14, αλλά πρέπει να υπαχθεί στην κλάση 70.19 (διάκριση 70.19 Α Ι α)) του Κοινού Δασμολογίου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παρακάτω εμπορεύματα κατατάσσονται στις διακρίσεις του Κοινού Δασμολογίου οι οποίες αναφέρονται δίπλα από το καθένα από αυτά:

1.2 // 1. Ροζέτα εξ υάλου («strass») άχρους, σχήματος οκταγώνου (διάμετρος: 14 χιλιοστά περίπου), λελαξευμένη και εστιλβωμένη δια μηχανής, εμφανίζουσα πολλές έδρες επί αμφοτέρων των πλευρών, με διαμπερή διάτρηση σε δύο σημεία τα οποία είναι συμμετρικά και ευρισκόμενα εγγύς του άκρου. Αυτή η ροζέτα συναρμολογείται συνήθως επί ηλεκτρικών φωτιστικών συσκευών. // 70.14 Υάλινα είδη φωτισμού, σηματοδοτήσεως και κοινής οπτικής:

Α. Είδη δια τον εξοπλισμόν ηλεκτρικών φωτιστικών συσκευών:

Ι. Ύαλοι εις σχήμα πολυέδρου, πλακιδίου, σφαίρας, αμυγδάλου, ανθέων και έτερα ανάλογα τεμάχια υάλου (πρίσματα) δια πολυελαίους // 2. Πρίσμα εξ υάλου δια πολυελαίους («strass») άχρουν, ωοειδούς σχήματος (π.χ. 50 x 29 χιλιοστά περίπου), λελαξευμένον και εστιλβωμένον δια μηχανής, εμφανίζον πολλές έδρες επί αμφοτέρων των πλευρών, με διαμπερή διάτρηση πλησίον της κορυφής. Το πρίσμα αυτό συναρμολογείται συνήθως επί ηλεκτρικών φωτιστικών συσκευών. // 70.14 Υάλινα είδη φωτισμού, σηματοδοτήσεως και κοινής οπτικής:

Α. Είδη δια τον εξοπλισμόν ηλεκτρικών φωτιστικών συσκευών:

Ι. Ύαλοι εις σχήμα πολυέδρου, πλακιδίου, σφαίρας, αμυγδάλου, ανθέων και έτερα ανάλογα τεμάχια υάλου (πρίσματα) δια πολυελαίους // 3. Σφαίρα εξ υάλου («strass») άχρους (διάμετρος: 30 χιλιοστά περίπου), λελαξευμένη, και εστιλβωμένη δια μηχανής, εμφανίζουσα πολλές έδρες, εφοδιασμένη με ένα μικρό μεταλλικό άγκιστρο συνδέσεως. Η σφαίρα αυτή συναρμολογείται συνήθως επί ηλεκτρικών φωτιστικών συσκευών. // 70.14 Υάλινα είδη φωτισμού, σηματοδοτήσεως και κοινής οπτικής:

Α. Είδη δια τον εξοπλισμό ηλεκτρικών φωτιστικών συσκευών:

Ι. Ύαλοι εις σχήμα πολυέδρου, πλακιδίου, σφαίρας, αμυγδάλου, ανθέων και έτερα ανάλογα τεμάχια υάλου (πρίσματα) δια πολυελαίους // 4. Χάνδρα εξ υάλου («strass») άχρους (διάμετρος: 10 χιλιοστά περίπου), λελαξευμένη και εστιλβωμένη δια μηχανής, εμφανίζουσα πολλές έδρες, φέρουσα διαμπερή διάτρηση κατά τον κεντρικό άξονά της. Η χάνδρα αυτή χρησιμοποιείται συνήθως για την κατασκευή κοσμημάτων και μικροκαλλιτεχνημάτων. // 70.19 Χάνδραι εξ υάλου, απομιμήσεις μαργαριτών και πολύτιμων λίθων και παρόμοια είδη μικροϋαλικών. Κύβοι, κυβίσκοι, πλακίδια, μικρά τεμάχια και θραύσματα (έστω και επί υποθέματος) εξ υάλου, δια μωσαϊκά και παρομοίας διακοσμήσεις. Τεχνητοί οφθαλμοί εξ υάλου, έτεροι των δι' ιατρικάς προθέσεις, συμπεριλαμβανομένων των δι' αθύρματα τοιούτων. Μικροαντικείμενα εξ υάλου. Μικροκαλλιτεχνήματα εξ υάλου κατειργασμένης δια φυσητήρος (κλωσμένη ύαλος):

Α. Χάνδραι εξ υάλου, απομιμήσεις μαργαριτών και πολυτίμων λίθων και παρόμοια είδη μικροϋαλικών:

Ι. Χάνδραι εξ υάλου:

α) Λελαξευμέναι και εστιλβωμέναι δια μηχανής.

Άρθρο 2

Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Απριλίου 1984.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 172 της 22. 7. 1968, σ. 1.

(3) ΕΕ αριθ. L 107 της 19. 4. 1984, σ. 1.